नए साल से मोबाइल पर आएगा बिजली बिल
अजमेरडिस्कॉम अब मोबाइल फोन पर भी बिजली बिल भेजेगा। प्रक्रिया शुरू कर दी है। दिसंबर के अंत तक उपभोक्ताओं को मोबाइल नंबर डिस्कॉम को उपलब्ध कराने होंगे। यह काम पूरा होने के बाद डिस्कॉम निजी कंपनी को डाटा उपलब्ध कराएगा। फिर बिल की सूचना मोबाइल पर मिलना शुरू हो जाएगी।
सभी अधीक्षण अभियंताओं को उनके क्षेत्राधीन आने वाले सहायक अभियंता कार्यालय में मोबाइल नंबर लिखवाने के निर्देश दिए हैं। नंबर लिखवाने की अंतिम तिथि 31 दिसंबर निर्धारित की गई है। इसका मकसद लाखों उपभोक्ताओं को हाईटेक करना है।
यह होगा फायदा
{बिजलीबिल की राशि तथा बिल जमा करवाने की अंतिम तिथि की सूचना का मुफ्त में एसएमएस मिलेगा।
{बिल के भुगतान के बाद एसएमएस मिल जाएगा। बिजली समस्याओं की शिकायत 1800-180-6575 पर दे सकते हैं। मोबाइल नंबर रजिस्ट्रेशन के बाद खुद की जानकारी नहीं देनी होगी।
हरयोजना की मिलेगी सूचना
ऑनस्क्रीनबिल के साथ बिजली संबंधी शिकायत का निराकरण, बिल जमा नहीं होने पर रिमाइंडर मैसेज भेजने, बिल की तिथि सहित अन्य जानकारी समय-समय पर मिलती रहेगी। साथ ही समय पर बिल नहीं मिलने की परेशानी से निजात मिलेगी। कई बार अंतिम तिथि निकलने से परेशानी होती है।
^बिजली बिल की जानकारी अब मोबाइल नंबर पर मिलेगी। इसके लिए उपभोक्ताओं के मोबाइल नंबर का रजिस्ट्रेशन किया जा रहा है। एकेगुप्ता, एसई, अजमेर डिस्कॉम
मोबाइल नंबर का ऐसे रजिस्ट्रेशन करवाना होगा | बिजलीबिल की राशि जमा करवाते वक्त अपना मोबाइल नंबर बिल पर लिखकर दे सकते हैं। मीटर रीडर को रीडिंग लेते वक्त अपना मोबाइल नंबर दे सकते हैं। अपने नजदीकी बिजली निगम कार्यालय में जाकर रजिस्ट्रेशन करवा सकते हैं।
जिले में करीब चार लाख उपभोक्ता हैं। इसमें से जिन उपभोक्ताओं की बिलिंग एचसीएल के माध्यम से हो रही है उन उपभोक्ताओं के पास वर्तमान में ऑनलाइन जानकारी मिल रही है। शेष रहे उपभोक्ताओं के मोबाइल नंबर एकत्र किए जा रहे हैं। इन्हें ऑनलाइन एन्ट्री करने के बाद सभी के पास सूचनाएं पहुंचने लगेगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva